**МОНГОЛ УЛСЫН ЗАСГИЙН ГАЗРЫН ТОГТООЛ**

2013 оны 6 дугаар Улаанбаатар

сарын 22-ны  өдөр   Дугаар 230  хот

**ЖАГСААЛТ БАТЛАХ ТУХАЙ**

2013 оны 6 дугаар сарын 7-ны өдөр баталсан Нэмэгдсэн өртгийн албан татвараас чөлөөлөх тухай болон Гаалийн албан татвараас чөлөөлөх тухай хуулийг үндэслэн Монгол Улсын Засгийн газраас ТОГТООХ нь:

1. Нэмэгдсэн өртгийн албан татвараас чөлөөлөгдөх ойжуулалт, цэцэрлэгжүүлэлт болон ойн аж ахуйн арга хэмжээний ажил, үйлчилгээний жагсаалтыг 1 дүгээр, нэмэгдсэн өртгийн албан татвараас чөлөөлөгдөх импортоор оруулж байгаа мод, модон материалын жагсаалтыг 2 дугаар, гаалийн албан татвараас чөлөөлөгдөх импортоор оруулж байгаа мод, модон материалын  жагсаалтыг 3 дугаар хавсралт ёсоор тус тус баталсугай.

2. Тогтоолыг хэрэгжүүлэх талаар зохион байгуулалтын арга хэмжээ авч ажиллахыг Сангийн сайд Ч.Улаан, Байгаль орчин ногоон хөгжлийн сайд С.Оюун, Үйлдвэр, хөдөө аж ахуйн сайд Х.Баттулга нарт даалгасугай.

3. Энэхүү тогтоолыг 2013 оны 6 дугаар сарын 7-ны өдрөөс 2017 оны 12 дугаар сарын 31-ний өдөр хүртэл мөрдөнө.

Монгол Улсын Ерөнхий сайд                         Н.АЛТАНХУЯГ

Байгаль орчин ногоон хөгжлийн сайд          С.ОЮУН

Үйлдвэр, хөдөө аж       ахуйн сайд         Х.БАТТУЛГА

*Засгийн газрын 2013 оны 230 дугаар тогтоолын 1 дүгээр хавсралт*

**НЭМЭГДСЭН ӨРТГИЙН АЛБАН ТАТВАРААС ЧӨЛӨӨЛӨГДӨХ ОЙЖУУЛАЛТ, ЦЭЦЭРЛЭГЖҮҮЛЭЛТ БОЛОН ОЙН АЖ АХУЙН АРГА ХЭМЖЭЭНИЙ АЖИЛ, ҮЙЛЧИЛГЭЭНИЙ ЖАГСААЛТ**

|  |  |  |
| --- | --- | --- |
| **№** | **Ажил, үйлчилгээний нэр** | **Тайлбар** |
| 1 | Ойжуулалтын арга хэмжээ | Сор, шилмэл мод, үр бэлтгэх ой сонгох, плантаци байгуулах, мод сөөгний үр, боргоцой бэлтгэж боловсруулах, чанарын шинжилгээ хийх, тарьц, суулгац ургуулах, ойг нөхөн сэргээх, тарьж ургуулах, байгалийн сэргэн ургалтад туслах, ойн зурвас, модлог ургамлын цэцэрлэг байгуулах, голын эх, эрэг дагуу мод тарьж төгөл байгуулах, баянбүрд бий болгох зэрэг  ажил, үйлчилгээ хамаарна. |
| 2 | Цэцэрлэгжүүлэлтийн арга хэмжээ | Төв, суурин газарт цэцэрлэгт хүрээлэн байгуулах,  мод, сөөг тарих, тэдгээрийг арчлах, таналт хийх, цэцгийн мандал байгуулах, талбайн зүлэгжүүлэлт хийх, ногоон массыг бий болгох бүх ажил, үйлчилгээ хамаарна. |
| 3 | Ойн аж ахуйн арга хэмжээ | Ойн тооллого, ой зохион байгуулалтын ажил, ойн болон дагалт нөөцийн ашиглалт, хамгаалалт, ойд арчилгаа, цэвэрлэгээ хийх, мод бэлтгэлийн талбай тусгаарлах, ойн хөнөөлт шавьж, өвчин, ойн түймрийн аюулаас урьдчилан сэргийлэх, тэдгээртэй тэмцэж, хамгаалах зэрэг ажил, үйлчилгээ хамаарна. |
| 4 | Ойн аж ахуйн туслах үйл ажиллагаа | Дээрх үйлчилгээнүүдээс бусад төрлийн ойн аж ахуйн бүх төрлийн туслах үйл ажиллагаа хамаарна. |

*Засгийн газрын 2013 оны 230 дугаар тогтоолын 2 дугаар хавсралт*

**НЭМЭГДСЭН ӨРТГИЙН АЛБАН ТАТВАРААС ЧӨЛӨӨЛӨГДӨХ ИМПОРТООР ОРУУЛЖ БАЙГАА МОД, МОДОН**

**МАТЕРИАЛЫН ЖАГСААЛТ**

|  |  |  |
| --- | --- | --- |
| **№** | **БТКУС-ийн код** | **Материалын нэр** |
| 1 | 44.03 | Хэрэглээний бөөрөнхий мод, гуалин |
| 2 | 44.07 | Модон  зүсмэл материал |
| 3 | 44.13 | Нягтруулсан мод |
| 4 | 4410.12.00 | Тууш чиглэлийн нимгэн давхаргатай хавтан (OSB) |
| 5 | 9406.00.33 | Стандартын дагуу хийгдсэн угсрахад бэлэн модон барилгын угсармал хийц |

*Засгийн газрын 2013 оны 230 дугаар тогтоолын 3 дугаар хавсралт*

**ГААЛИЙН АЛБАН ТАТВАРААС ЧӨЛӨӨЛӨГДӨХ**

**ИМПОРТООР ОРУУЛЖ БАЙГАА МОД, МОДОН**

**МАТЕРИАЛЫН ЖАГСААЛТ**

|  |  |  |
| --- | --- | --- |
| **№** | **БТКУС-ийн код** | **Материалын нэр** |
| 1 | 4410.12.00 | Тууш чиглэлийн нимгэн давхаргатай хавтан (OSB) |
| 2 | 9406.00.33 | Стандартын дагуу хийгдсэн угсрахад бэлэн модон барилгын угсармал хийц |